**Szórványmissziós Bizottság pályázati kiírása 2016**

**I. Az Alap célja:**

1. A szórványgyülekezetek (20 főnél kisebb, nem új gyülekezetek) evangélizációjának támogatása. Olyan missziós projektek létrehozása, amelyek lehetővé teszik az örömhír továbbadását, melynek eredményeként emberek megtérnek, a már hívők megerősödnek.

2 A Szórványmissziós Bizottság döntése alapján olyan konferencia szervezése, amely bátorítja és segíti a kis gyülekezetek lelki munkásait.

**II. Az Alap felhasználásának döntési felelőssége:**

Az Alap felosztásáról a Szórványmissziós Bizottság dönt, amiről beszámol az MBE Elnökségének.

**III. Az Alapra pályázók köre:**

Pályázatot nyújthat be a Magyarországi Baptista Egyház hivatalos név- és címjegyzékében nyilvántartott baptista gyülekezet. Több gyülekezet (körzet) együttesen is benyújthat pályázatot, amennyiben regionális összefogásban kívánják a programot megvalósítani. Gyülekezeteken kívül más szervezet nem nyújthat be pályázatot. (pl. Alapítvány, Egyesület).

**IV. A pályázat tartalma:**

A./ Támogatható tevékenységek köre

* a pályázó gyülekezet, körzet meglévő adottságaihoz illeszkedő evangélizációs program, missziós projekt.
* a megvalósítandó program akkor minősül evangélizációs programnak, amennyiben az alábbi elemeket mindenképpen tartalmazza:
* Igehirdetés, igei üzenet átadása (film, jelenet..)
* érdeklődők döntésre segítése,
* megtérők lelkigondozása.

B./ Támogatható költség elemek:

* anyagköltség (pl. irodaszer, nyomtatvány, élelmiszer, eszköz beszerzés, könyv)
* szolgáltatási díjak (pl. szállítási díj, saját gépjármű használata kiküldetési rendelvény alapján, bérleti díj, hirdetési díj, posta ktg., utazási költség)

C./ Nem támogatható kiadások:

- közüzemi díjak; tagsági díjak; javítási-, karbantartási díjak; könyvelési díj; oktatás, képzés költsége; hatósági díjak; bank költség; biztosítási díjak

- illetmény, bér, bér jellegű kiadások (amelynek adó és TB vonzata van),

D./ Támogatható beszállítók:

- az Alap céljainak megvalósítását segítő szervezetek, magánszemélyek, akik tevékenységét nem vizsgálja jelenleg az MBE Országos Tanácsa.

**VI. A pályázat pénzügyi feltételei:**

A pályázó vissza nem térítendő támogatásban részesül.

A támogatás mértéke: a projekt elszámolható összes költségének max. 50 %-a lehet, illetve kivételes esetben, a bizottság külön elbírálása alapján több.

A támogatás összege: Az egy pályázó által elnyerhető támogatás összege legfeljebb 400 000 Ft lehet, melytől a bizottság indokolt esetben eltérhet.

A pályázat megvalósítása során a támogatható költség elemekről a számlát a pályázó gyülekezet címére kell kérni.

**VII. Kiválasztási kritériumok:**

Az elbírálásnál előnyt élveznek:

- a 20 főnél kisebb, szórványgyülekezetek. (Nem plántált gyülekezetek (körzetek).

- azok a pályázók, akik vállalják, hogy a pályázati tervükben könyv beszerzésre fordítandó összeget teljes egészében a Baptista Könyvesboltból szerzik be.

- azok a pályázók, akik vállalják, hogy a konkrét evangélizációs eseményt követően utógondozási munkát is végeznek a pályázat keretében.

**VIII. Adminisztratív információk:**

A pályázatok a felhíváshoz csatolt pályázati adatlap elektronikus kitöltésével nyújthatók be e-mailen a megadott címen.

**A pályázatok 2015. május 1. – 2014. június 05. között nyújthatók be**. A pályázókat az elbírálás eredményéről a bizottság értesíti. A bizottság a végső támogatói döntés előtt megvizsgálja, hogy a pályázó gyülekezet (körzet) az MBE más pályázati alapjából milyen mértékű támogatásban részesült.

A támogatás összegét a támogatási döntést követő 15 napon belül utalja át az egyház a gyülekezet (körzet) bankszámla számára. Magánszemély bankszámlájára nem lehet az Alapból pénzt utalni. Amennyiben a gyülekezet nem rendelkezik bankszámlával akkor a pénz eljuttatásának lehetséges módjai: 1. készpénzben a gyülekezeti pénztáron keresztül. 2. ha ez nem megoldható az utazás miatt, akkor egy földrajzilag közeli, bankszámlával rendelkező gyülekezet megkérése, hogy segítsenek a pénz továbbításában. 3. ha ez sem megoldható, akkor az adott Egyházkerület segítsége, mert a kerületek rendelkeznek bankszámlával.

A megvalósítandó programoknak 2016. december 31-ig be kell fejeződniük. Az evangélizációs program megvalósítását követően **15 napon belül** a számlák másolatát el kell juttatni a Szórványmissziós Bizottság részére a projektenkénti részletezettségű Pályázati Beszámolóval együtt, (szintén letölthető az egyházunk honlapjáról) ami a végzett munkát és a felhasznált támogatás hasznosulását mutatja be.

Az a pályázó, aki nem számol el a kapott támogatással, vagy nem a célnak megfelelően használja fel a támogatást, vissza kell fizetnie a kapott összeget és a következő évben nem pályázhat az Alap terhére.

**IX. Beszámolási kötelezettségek és határidők az MBE felé**:

A Szórványmissziós Bizottság **2017. január 31-ig** köteles beszámolni az MBE felé az átutalt összegekkel. A beszámolás módja: a projektenkénti részletezettségű Pályázati Beszámolók megküldése az MBE pályázati referense részére.